b'\n_START_ARTICLE_\nDet 20. \xc3\xa5rhundredes 100 b\xc3\xb8ger if\xc3\xb8lge Le Monde\n_START_PARAGRAPH_\nDet 20. \xc3\xa5rhundredes 100 b\xc3\xb8ger er en liste indeholdende b\xc3\xb8ger, der anses som v\xc3\xa6rende de 100 bedste i det tyvende \xc3\xa5rhundrede. Listen er udarbejdet p\xc3\xa5 grundlag af en meningsm\xc3\xa5ling fra 1999 foretaget af den franske avis Le Monde i samarbejde med den franske detailhandelsvirksomhed Fnac._NEWLINE_Med udgangspunkt i en liste p\xc3\xa5 200 titler sammensat af boghandlere og journalister stemte 17.000 ved at svare p\xc3\xa5 sp\xc3\xb8rgsm\xc3\xa5let: Hvilke b\xc3\xb8ger er forblevet st\xc3\xa5ende i din erindring? (\xc2\xabQuels livres sont rest\xc3\xa9s dans votre m\xc3\xa9moire?\xc2\xbb)._NEWLINE_Listen over titler er en blanding af store romaner, poesi, teater og tegneserier._NEWLINE_De f\xc3\xb8rste 50 v\xc3\xa6rker p\xc3\xa5 listen blev kommenteret i et essay af Fr\xc3\xa9d\xc3\xa9ric Beigbeder, Dernier inventaire avant liquidation, hvor han fokuserede p\xc3\xa5 den franske dominans, som pr\xc3\xa6gede listen.'